
	1. Проблем за решаване: Във връзка с нововъведения на европейското законодателство е необходимо съответното им отразяване в българската нормативна уредба. 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
През 2023 г., Директива 2003/87/ЕО на Европейския Парламент и на Съвета за установяване на схема за търговия с квоти за емисии на парникови газове, беше изменена и разширена с Директива (ЕС) 2023/959. 
Така, в Схемата за търговия с емисии (СТЕ на ЕС) вече е включен и секторът на морския транспорт, като допълнително се отчитат и данните на несвързаните с СО2 емисии от въздухоплаването. Създадена е и нова, отделна система за търговия с емисии за сектор транспорт, сградния сектор и допълнителни сектори (ЕСТЕ 2).
Всички тези нововъведения са вече транспонирани в българското законодателство със Закона за ограничаване изменението на климата (ЗОИК).
За да се избегне рискът от затрудняване или блокиране на участието на българските оператори в СТЕ на ЕС, е необходимо да се актуализират правила и процедури за мониторинг, докладване и верификация, съответстващи на новите технологични и административни изисквания на европейската рамка, заложена в ЗОИК. 
Това налага решаването на следните проблеми:
Проблем 1: Необходимост от въвеждане на нови разпоредби по нови писмени процедури за дейностите по управление и контрол на данни по изискването за мониторинга и докладването на емисиите на парникови газове и разширяване на обхвата на СТЕ на ЕС, включваща морския транспорт, лицата, които освобождават горива за потребление в автомобилния транспорт, сградния сектор и допълнителни сектори.
Проблем 2: Необходимост от включване на нови заявления за откриване на партида.
Проблем 3: Необходимост от въвеждане на по-дълга времева рамка за изготвяне на докладите и за верификация на докладите на операторите на инсталации и на авиационните оператори и въвеждане на нова проверка и верификация на данните на несвързаните с СО2 емисии.
Предложените изменения и допълнения имат регулаторен и технически характер и са насочени основно към привеждане на наредбите в съответствие с актуалните изисквания на правото на Европейския съюз. Не се въвеждат нови политики, а се разширява и прецизира съществуващият режим на мониторинг, докладване и верификация, но не и извън този заложен в Закона за ограничаване изменението на климата.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемите, изложени  т.1.1, не могат да се решат в рамките на съществуващата нормативна уредба чрез промяна в организацията на работа и/или чрез въвеждане на нови технологични възможности. 
1.3. Посочете защо действащата нормативна рамка не позволява решаване на проблема/проблемите.
Действащата нормативна рамка не позволява решаване на описаните проблеми, тъй като не съдържа описаните в т.1.1 изисквания. Необходимо е, вече заложените задължения за операторите в ЗОИК да бъдат подробно разписани и да се предоставят техническите параметри за работа.
1.4. Посочете задължителните действия, произтичащи от нормативни актове от по-висока степен или актове от правото на ЕС.
	За решаването на проблема е необходимо подзаконовата нормативна уредба да се измени и допълни с настоящия проект на акт, който включва следните наредби:
· Наредба за реда и начина за издаване и преразглеждане на разрешителни за емисии на парникови газове от инсталации и за осъществяване на мониторинг от операторите на инсталации и авиационните оператори, участващи в европейската схема за търговия с емисии;
· Наредба за реда и начина на администриране на националния регистър за търговия с квоти за емисии на парникови газове;
· Наредба за условията, реда и начина за изготвяне и верификация на докладите на операторите на инсталации и на операторите на въздухоплавателни средства.


1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са изготвяни последващи оценки на въздействието на нормативния акт.

	 Цели:
С проекта на ПМС се цели осигуряването на ефективно и безпрепятствено прилагане на Регламент (ЕС) 2024/2493 на Комисията от 23 септември 2024 година за изменение на Регламент за изпълнение (ЕС) 2018/2066 относно мониторинга и докладването на емисиите на парникови газове съгласно Директива 2003/87/ЕО на Европейския парламент и на Съвета на национално ниво, чрез създаване на ясна и предвидима административна среда за българските икономически оператори. С проекта на акт се покриват следните цели:
Цел 1. Чрез икономически методи да се подтикнат операторите на инсталации към предприемане на мерки за намаляване на емисиите на парникови газове. По този начин ще се осигури изпълнението на целта на ЕС от поне 55 % намаляване на емисиите на парникови газове в сравнение с 1990 г. и за постигане на климатична неутралност в Съюза до 2050 г.
Цел 2. Осигуряване на правна сигурност и оперативна готовност на българските икономически оператори за участие в СТЕ на ЕС и създаване на ефективна и достъпна административна среда за регистрация в регистъра за новите участници, включително субектите от морския транспорт и от обхвата СТЕ 2.

	3. Заинтересовани страни: 
1. Бизнес оператори:
· Операторите по смисъла на § 1, т. 43 от допълнителните разпоредби на Закона за опазване на околната среда – през 2025 г. операторите с валидно разрешително за емисии на парникови газове са 89.
· Авиационните оператори по смисъла на § 1, т. 1 от ЗОИК – 4 оператора в ЕСТЕ и 1 в CORSIA;
· Корабните дружества, опериращи с плавателни съдове с брутен тонаж над 5000 и между 5000 и 400 – 37 бр.;
· Лицата, пускащи на пазара горива за сградния сектор, транспортния сектор и допълнителните сектори, така както са дефинирани в Приложение № 3 към чл. 30, ал. 3 от ЗОИК - 200 оператора;
· Релевантните им браншови камери и национално представените работодателски организации;
· Лица предоставящи услуги по верификация и консултации в областта на прилагането на климатични политики.
2. Държавни органи:
· Министерство на околната среда и водите;
· Изпълнителна агенция по околна среда;
· Регионалните инспекции по околна среда и води;
· Главна дирекция "Гражданска въздухоплавателна администрация";
· Изпълнителна агенция морска администрация.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	

	Вариант 1 „Без действие“:
Описание:
Не се приемат предвидените изменения и допълнения в горепосочените наредби. 
Резултатите от Вариант „Без действие“ могат да се обобщят и по трите дефинирани проблема, защото разширяването на СТЕ на ЕС е вече заложено в българското законодателство, като в ЗОИК са определени всички задължения, за всички оператори. Настоящият проект на акт прецизира техническите спецификации на процеса и не се създава нови, различни от тези в ЗОИК, задължения.
Неприемането на проекта на акт ще доведе до липса на пропорционална на ЗОИК подзаконова нормативна уредба и правен „вакуум“ – от една страна ЕСТЕ 2 е вече приложена в българското законодателство и лицата, пускащи на пазара горива за сградния сектор, транспортния сектор и допълнителните сектори са задължени по нея, но няма да разполагат с техническите изисквания и  нормативната рамка по отношение на писмените процедури за дейностите по управление и контрол на данни по изискването за мониторинга и докладването на емисиите на парникови газове. Същото се отнася и до корабните дружества.
Липсата на партиди на новите оператори в обхвата на СТЕ на ЕС няма да им даде възможност пълноценно да участват в Системата и да упражняват правата и задълженията си във връзка с нея.
Липсата на правила за мониторинг и докладване ограничават ефективността на СТЕ на ЕС и ще доведе до липса на намаление на емисиите на парникови газове от тези сектори в България и в целия Европейски съюз, тъй като целта на ЕС по отношение на секторите, попадащи в обхвата на СТЕ на ЕС, е общоевропейска.
Положителни (икономически/социални/екологични) въздействия:
Спрямо заинтересованите страни не се очакват положителни икономически, социални и екологични въздействия. 
Отрицателни (икономически/социални/екологични) въздействия:
В случай на бездействие в българското законодателство няма да са осигурени условия за прилагане на разпоредбите на посочените по-горе нормативни актове на ЕС.
По отношение на икономическото въздействие, в случай на бездействие, е възможно да бъдат наложени финансови глоби и санкции при неспазване на изискванията и задълженията във връзка с функционирането на ЕСТЕ.
Екологичното въздействие ще се отрази в неизпълнение на екологичния ангажимент към намаляване изменението на климата и смекчаване на климатичните промени, предвидено в Парижкото споразумение за постигане на екологична неутралност към 2050 г.
Не са идентифицирани социални отрицателни въздействия.
Специфични въздействия: Не са идентифицирани.
Въздействия върху малките и средните предприятия:  Не са идентифицирани.
Административна тежест: Не се предвижда.
Вариант 2 „Приемане на изменението и допълнението на Наредбите“:
В голямата си част, предвидените изменения и допълнения правят множество технически, редакционни и структурни промени, включително премахване на остарели препратки, преномериране и прецизиране на текстове, уеднаквяване на терминологията. 
Описание:
Проектът на ПМС предвижда изменение и допълнение на следните наредби:
1. Наредба за реда и начина за издаване и преразглеждане на разрешителни за емисии на парникови газове от инсталации и за осъществяване на мониторинг от операторите на инсталации и авиационните оператори, участващи в европейската схема за търговия с емисии:
С измененията, наредбата се привежда в съответствие с актуалната правна рамка на ЕС и със Закона за ограничаване на изменението на климата, като се разширява обхватът ѝ и върху лицата, които освобождават горива за потребление в секторите по приложение № 3 към ЗОИК („регулирани субекти“). 
Въвеждат се нови и прецизирани разпоредби за дейностите по управление и контрол на данни по изискването за мониторинга и докладването на емисиите на парникови газове за операторите на кораби, с тонаж под 5000 тона, но не и под 400 тона, както и корабите от офшорната индустрия.
И в двата случая се въвеждат ясни правила и процедури за издаване, отказ, преразглеждане, актуализиране и отмяна на разрешителни за емисии на парникови газове за тези лица, както и подробни изисквания за мониторинг, докладване и контрол на емисиите.
2. Наредба за реда и начина на администриране на националния регистър за търговия с квоти за емисии на парникови газове;
С измененията наредбата се актуализира с цел включване на морските оператори и лицата, които освобождават горива за потребление, в Националния регистър за търговия с квоти за емисии. Въвеждат се ясни правила и срокове за откриване, управление и закриване на партиди, както и специфични изисквания за новите участници в системата. Промените са обусловени от европейското законодателство и водят до по-добра проследимост, контрол и ефективност при администрирането на СТЕ на ЕС, без да се създава съществена допълнителна административна тежест, защото тези задължения са вече вменени на операторите в ЗОИК.
3. Наредба за условията, реда и начина за изготвяне и верификация на докладите на операторите на инсталации и на операторите на въздухоплавателни средства:
С измененията, наредбата се привежда в съответствие с европейските правила, като се въвежда отчитане и проверка на несвързаните с CO₂ климатични въздействия на авиацията, разширяват се изискванията за докладване (но не извън обхвата на заложените вече в ЗОИК) и се засилва контролът и независимостта на верификацията. Включени са и устойчивите авиационни горива. Измененията въвеждат допълнителни изисквания за авиационните оператори и верификационните органи, които се надграждат върху съществуващите задължения и не създават нови административни процедури. 
В случай, че бъдат приети измененията на посочените Наредби, чрез пълноценното участие на операторите в Европейската система за търговия с емисии ще се осигури осъществяването на основната цел на СТЕ на ЕС, а именно, чрез икономически методи да се подтикнат операторите на инсталации към предприемане на мерки за намаляване на емисиите на парникови газове. По този начин ще се осигури изпълнението на целта на ЕС от поне 55 % намаляване на емисиите на парникови газове в сравнение с 1990 г. и за постигане на климатична неутралност в Съюза до 2050 г.
Положителни (икономически/социални/екологични) въздействия:
Разширяването на СТЕ на ЕС върху нови сектори като морски транспорт, горива за сгради и транспорт допринася за по-бързия преход към ниско емисионни горива, алтернативни горива и електрификация, както и развиването на съответната инфраструктура на станции на зареждане. Измененията заложени и приети в ЗИОК, ще създадат стопански възможности за нови пазари за нисковъглеродни технологии и ще създадат по-силни стимули за иновация, като същевременно ще повишават доверието в българските предприятия на европейския и международния пазар. 
Наредбите ще спомогнат за модернизация и енергийна ефективност на икономиката, намаляване на емисиите на парникови газове от посочените сектори на национално и европейско равнище. Оценката на намаленията ще бъде правена всяка година с Националните доклади за инвентаризация на парниковите газове, след стартиране на разширенията в СТЕ на ЕС.
Приемането на настоящия проект на акт не разширяват вече заложените задължения в ЗОИК, а доразвива рамката, която операторите трябва да следват за безпроблемно участие в СТЕ на ЕС.
Съответно с приемането на настоящите изменения и допълнения ще се осигури яснота и лесно проследими правила за дейностите по управление и контрол на данни по изискването за мониторинга и докладването на емисиите на парникови газове.
С наредбата не се изискват допълнителни финансови средства или други ресурси.
Отрицателни (икономически/социални/екологични) въздействия:
От изменението на Наредбите не се предвиждат отрицателни икономически, социални или екологични въздействия.
Въздействия върху малките и средните предприятия:  Не са идентифицирани такива от конкретно предложените текстове в проекта на акт.
Административна тежест: Не се предвижда.
Новите субекти в СТЕ на ЕС вече са включени в националното законодателство и съответно разширяването на СТЕ на ЕС е оценено със ЗОИК. Въвеждането на нови процедури за мониторинг и изискването за откриване на партиди в Регистъра са задължителни по смисъла на ЗОИК. С настоящите изменения и допълнения на наредбите се прецизират техническите правила, по които това ще се случва и съответно няма да увеличат административната тежест.

	

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант
 „Без действие“
	Вариант 2

	Ефективност
	Цел 1: Чрез икономически методи да се подтикнат операторите на инсталации към предприемане на мерки за намаляване на емисиите на парникови газове. По този начин ще се осигури изпълнението на целта на ЕС от поне 55 % намаляване на емисиите на парникови газове в сравнение с 1990 г. и за постигане на климатична неутралност в Съюза до 2050 г.
	3
	1

	
	Цел 2. Осигуряване на правна сигурност и оперативна готовност на българските икономически оператори за участие в СТЕ на ЕС и създаване на ефективна и достъпна административна среда за регистрация в регистъра за новите участници, включително субектите от морския транспорт и от обхвата СТЕ 2.
	3
	1

	

	Ефикасност
	Цел 1: Чрез икономически методи да се подтикнат операторите на инсталации към предприемане на мерки за намаляване на емисиите на парникови газове. По този начин ще се осигури изпълнението на целта на ЕС от поне 55 % намаляване на емисиите на парникови газове в сравнение с 1990 г. и за постигане на климатична неутралност в Съюза до 2050 г.
	3
	1

	
	Цел 2. Осигуряване на правна сигурност и оперативна готовност на българските икономически оператори за участие в СТЕ на ЕС и създаване на ефективна и достъпна административна среда за регистрация в регистъра за новите участници, включително субектите от морския транспорт и от обхвата СТЕ 2.
	3
	1

	
	
	
	

	Съгласуваност
	Цел 1: Чрез икономически методи да се подтикнат операторите на инсталации към предприемане на мерки за намаляване на емисиите на парникови газове. По този начин ще се осигури изпълнението на целта на ЕС от поне 55 % намаляване на емисиите на парникови газове в сравнение с 1990 г. и за постигане на климатична неутралност в Съюза до 2050 г.
	3
	1

	
	Цел 2. Осигуряване на правна сигурност и оперативна готовност на българските икономически оператори за участие в СТЕ на ЕС и създаване на ефективна и достъпна административна среда за регистрация в регистъра за новите участници, включително субектите от морския транспорт и от обхвата СТЕ 2.
	3
	1

	
	
	
	



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	

	6. Избор на препоръчителен вариант:
Вариант 2 „Приемане на изменението и допълнението на Наредбите“:


	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



С приетите изменения и допълнения на ЗОИК (ДВ. 81, 03.10.2025 г.) и включените нови задължения, административната тежест се увеличи за:
· лицата, пускащи на пазара горива за сградния сектор, транспортния сектор и допълнителните сектори, така както са дефинирани в Приложение № 3 към чл. 30, ал. 3 от ЗОИК при изпълнение на четири дейности, чрез задължението за регистриране като участници в СТЕ на ЕС. За дейността ще е необходимо да се изготвя заявление за издаване на разрешително за ЕПГ, или изготвяне на документ за актуализиране на разрешителното за ЕПГ. Годишно ще се налага неопределен брой актуализации на разрешителното. За дейността по мониторинг на емисиите на парникови газове, ще се налага целогодишно изпълнение на задължението. Създава се задължение за изготвяне, верифициране (от независим верифициращ орган) и предоставяне пред компетентния орган на годишен доклад за данните от мониторинга на ЕПГ и прехвърляне, отмяна и предаване на квоти (за всяка година);
· корабните дружества, с тонаж под 5000 тона, но не и под 400 тона, корабните дружества от офшорната индустрия при изпълнение на три дейности, чрез задължението за регистриране като участници в СТЕ на ЕС. Създава се задължение за поддържане на сертификати по партида на всяко тримесечие. Допълнително задължение се вменява с мониторинга на ЕПГ, което е с времетраене целогодишно изпълнение. Необходимо е да се изготвя, верифицира (от независим верифициращ орган) и предоставя на компетентния орган годишен доклад за емисиите и връщане на квоти (за всяка година.). 
Всичко това е вече заложено и действащо в Закона за ограничаване изменението на климата, съответно е и оценено. С настоящата наредба се прецизират техническите спецификации на процеса и съответно не се вменява допълнителна административна тежест. 
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


Режимът за издаване и преразглеждане на разрешителни за емисии, режимът за администриране на националния регистър и режимът за верификация на доклади са създадени и залегнали в ЗОИК.
Настоящия проект на акт не създава нови, различни регулаторни режими от тези в ЗОИК.
1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?


Настоящите изменения и допълнения касаят Националният регистър за търговия с квоти за емисии на парникови газове, който се поддържа като електронна база данни и се администрира в съответствие с изискванията Делегиран регламент (ЕС) 2019/1122 на Комисията за допълване на Директива 2003/87/ЕО на Европейския парламент и на Съвета по отношение на функционирането на Регистъра на ЕС. Разширението на СТЕ на ЕС не включва създаването на нов регистър.
Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?

Разширяването на СТЕ на ЕС вече е заложено в Закона за ограничаване изменението на климата. С настоящите наредби се прецизират техническите спецификации на процеса и не се създават нови, различни от тези в ЗОИК задължения.
С Наредбите, МСП ще бъдат улеснени, предвид подробно разписаната процедура, необходима за участие в СТЕ на ЕС.


Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не съществуват потенциални рискове от прилагането на препоръчителния вариант.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:


……………………………………………………………..………………………………
……………………………………………………………………………………………..
……………………………………………………………………………………………..
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.


По проекта на ПМС за изменение и допълнение на актове на Министерски съвет, предстои да се проведат обществени консултации по реда на чл. 26 от ЗНА в срок от 30 дни. 
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


Основната оценка на въздействието на ниво ЕС е част от пакета „Подготвени за цел 55“ (Fit for 55). Тя придружава предложението за изменение на Директивата за СТЕ (Directive 2003/87/EC), с номер SWD(2021) 601. 
На национално ниво измененията в Директивата за СТЕ са транспонирани в ЗОИК.

1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
1. Проект на Проект на ПМС за изменение и допълнение на актове на Министерски съвет
Приложете необходимата допълнителна информация и документи.

	11. Информационни източници:
https://eur-lex.europa.eu/legal-content/BG/ALL/?uri=CELEX:32024R2493;  
https://eur-lex.europa.eu/legal-content/BG/TXT/PDF/?uri=OJ:L_202501192;  
https://eur-lex.europa.eu/eli/reg_del/2023/2904; 

Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност:   
Дата:   
Подпис:  
[bookmark: _GoBack]

